PIL 9.panta kārtībā organizēts iepirkums 
“Reklāmas radošā koncepta izstrāde”
ID Nr.: RTU-2023/112
Komisijas sēdes protokols Nr.4


Sēde notiek:  Rīgā, 11.01.2024.

Sēdi vada un protokolē: I.Benga
Sēdi atklāj I.Benga plkst. 09:00.

Komisija izveidota ar Rīgas Tehniskās universitātes administratīvā direktora 15.12.2023. rīkojumu Nr.0B000-1.3-e/75. 

Komisijas sēdē piedalās:
Komisijas priekšsēdētāja:
Iveta Benga 	Juridiskā departamenta Iepirkumu nodaļas vecākā iepirkumu       speciāliste

Komisijas locekļi:
	Laima Barbane 
Sergejs Jurins
	Dokumentu pārvaldības nodaļas vecākais lietvedis 
Ekspluatācijas pārvaldes nodaļas vecākais drošības speciālists



Darba kārtībā: Atbildes uz iespējamā pretendenta jautājumiem. 

Iepirkuma komisijas priekšsēdētaja I.Benga informē, ka 08.01.2024., 09.01.2024. un 10.01.2024. pa e-pastu ir saņemti potenciālo pretendentu jautājumi par iepirkumu “Reklāmas radošā koncepta izstrāde”, ID Nr.: RTU-2023/112. 
Iepirkuma komisija izskata jautājumus un nolemj sniegt atbildes:

1.Jautājums. 
Vai minētais reklāmas aktivitāšu uzskaitījums un pamatojums var tikt iesniegts apraksta veidā (kādus materiālus plānots gatavot kāda veida kanālam, piemēram, interneta baneri izvietošanai interneta portālos, video priekš sociāliem tīkliem un izvietošanai televīzijā, utt.) vai arī plānojat saņemt mediju plāna sagataves ar konkrētu mediju nosaukumiem, izvietošanas daudzumiem, utt.?

1.Atbilde.
Nepieciešams tikai apraksts ar pamatojumu. Mediju plāns nav nepieciešams, jo šis ir iepirkums tikai par radošā risinājuma izstrādi.

[bookmark: _GoBack] 
2.Jautājums. 
Es saprotu, ka iepirkuma maksimālās izmaksas var būt 17 000 eiro + PVN. Jautājums, kas tajās ietilpst? Reklāmas koncepta izstrāde un mediju plāna izmaksas vai mediju plāna izmaksas būs atsevišķi? Un tad vides objekts arī būs atsevišķi, vai ne?

2. Atbilde.
Norādītā summa ir paredzēta tikai reklāmas koncepta izstrādei. Reklāmas izvietošana un plānošana notiek atsevišķa iepirkuma ietvaros. Vides objektam vai tehnoloģiskajam risinājumam norādītā summa ir paredzēta kā papildus finansējums katru gadu.
3.Jautājums.
Ar reklāmas aktivitāšu piedāvājumu jūs saprotat mediju plānu? Cik detalizēts šis piedāvājums mums ir jāsagatavo? Vai mēs norādam informāciju, kur iesakām konkrētus mediju kanālus vai vietas vidē, vai ir vajadzīga tabula jau ar materiālu izmēriem, formātiem, apmaksas summām, utt.?

3.Atbilde. 
Reklāmas aktivitāšu piedāvājumā  nepieciešams formātu uzskaitījums un aktivitāšu apraksts ar pamatojumu, kāpēc izvēlēts konkrētais formāts. Nav nepieciešams detalizēti norādīt reklāmas kanālus, izmērus un izmaksas.

4.Jautājums. 
Lasot iepirkuma “Reklāmas radošā koncepta izstrāde”, ID Nr.: RTU – 2023/112 nolikumu, radās jautājums par 3. pielikumā minētajiem tehniskā piedāvājuma pielikumiem:
3.Vizuālā pamatmateriāla skice – interneta banera skice ar aprakstu (nepieciešamie formāti: 1920x1080; 1200x1200 un 1080x1920 pix. Mp4).
 Vai šajā gadījumā tehniskā piedāvājuma pielikumā nepieciešams pievienot video skici mp4 (video) formātā un minētajos 3 izmēros (1920x1080; 1200x1200 un 1080x1920)?

4.Atbilde.
Jā, nepieciešams sagatavot skici visos formātos.

Ņemot vērā iepriekš minēto, komisija vienbalsīgi nolemj:
Sniegt atbildes uz iespējamo pretendentu jautājumiem, publicējot tās Elektronisko iepirkumu sistēmā attiecīgā iepirkuma profilā.

Sēdi slēdz I.Benga plkst. 10:00


/elektroniskais paraksts/ 		Iveta Benga – iepirkuma komisijas priekšsēdētaja
/elektroniskais paraksts/		Laima Barbane  – iepirkuma komisijas loceklis
/elektroniskais paraksts/ 		Sergejs Jurins – iepirkuma komisijas loceklis



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

3

